નવી દિલ્હી (વિવેક શુક્લા): લાંબાગાળા બાદ જોવા મળ્યું છે કે દિલ્હી પોલીસ કે બાકીના સુરક્ષાબળોએ ચીની દૂતાવાસ બહાર પ્રદર્શન કરી રહેલા તિબેટીયન પ્રદર્શનકારીઓને ઘસેડ્યા હતા. ચીનના રાષ્ટ્રપતિ શી જિનપિંગની ભારત યાત્રાના વિરોધમાં તિબેટીયનોએ આજે અહીં ચીની દૂતાવાસ બહાર પ્રદર્શન કર્યું. પોલીસે 10 પ્રદર્શનકારીઓની ધરપકડ કરી લીધી. તિબેટીયનોએ બપોરે લગભગ 11.30 વાગે પ્રદર્શન શરૂ કર્યું. તેમણે તિબેટની આઝાદીની માંગ કરી હતી. એક પ્રદર્શનકારીએ કહ્યું 'અમે શી જિનપિંગના ભારત પ્રવાસનો વિરોધ કરીએ છીએ. અમે ચીન પાસેથી તિબેટની આઝાદી ઇચ્છીએ છીએ જ્યાં માનવાધિકારના ઉલ્લંઘનની ઘટનાઓ વધી રહી છે.